Чыстая градка  
*Уладзімір Карызна*

Бабуля пагнала

Гусей да ракі,

А Вова рашыў

Прапалоць буракі.

Ён гэтак стараўся,

Што нават спацеў,

Бо працу адкладваць

На дзень не хацеў.

Бабуля прыйшла —

Хлопец проста аж ззяў,

Хоць чорна-зялёны,

Як градка, Стаяў.

— Чаму гэта брудны

Ты, ўнучак, такі?

— А я прапалоў

Табе ўсе буракі.

— Травы там няма,

Не кажы марных слоў.

— Дык я ж не траву —

Бурачкі прапалоў.

I праўда,

Бабуля на градку пайшла —

Ні аднаго бурачка

Не знайшла.